Diari Oficial de la Generalitat Valenciana


Sumari del DOGV 3741, del 03-05-2000 (2000/2888)

Informació pública de les modificacions i correccions d'errades de les normes subsidiàries de la Font de la Figuera, aprovades pel Ple de l'Ajuntament en la sessió del dia 16 de març de 2000.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3741

Data del DOGV
:   03-05-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/2888


Organisme emissor
:   Ajuntament de la Font de la Figuera

Tipus de document
:   Anunci

Informació pública de les modificacions i correccions d'errades de les normes subsidiàries de la Font de la Figuera, aprovades pel Ple de l'Ajuntament en la sessió del dia 16 de març de 2000. [2000/Q2888]
  
El Ple de l'Ajuntament de la Font de la Figuera, en la sessió de caràcter ordinari del dia 16 de març de 2000, ha aprovat les modificacions i correccions següents de les normes subsidiàries de la localitat:
  
I. Modificació de les normes urbanístiques de la Font de la Figuera.
  
- Article 62, paràgraf 2, ordenança novena. Sòl no urbanitzable comú residual, pel que fa als usos permesos-explotacions ramaderes, que queda redactat de la manera següent:
  
«Per a les instal·lacions ramaderes de nova construcció (granges per a la cria d'animals) es delimita en exclusiva una zona al sud-est del terme municipal, entre el nou traçat del ferrocarril, el traçat de la carretera N-344, el camí del Cementeri i la rambla del Fosino (límit del terme municipal). Per tal d'evitar les molèsties, cal complir, a més a més, la separació de 500 metres del nucli urbà o de qualsevol altra instal·lació. Així mateix, caldrà mantenir la mateixa distància respecte d'instal·lacions similars per a evitar la transmissió d'epidèmies epizoòtiques.
  
Per a les noves construccions, caldrà complir els requisits següents:
  
- Parcel·la mínima: 5.000 metres quadrats, tant en secà com en regadiu.
  
- Màxima ocupació: 35%.
  
- Altura màxima edificable: 9 metres.
  
- Nombre de plantes: 2.
  
- Reculada a façana: 5 metres.
  
- Reculada a límits i camins: 5 metres.
  
Les granges existents es podran ampliar amb l'autorització prèvia de la conselleria competent.
  
Per a les ampliacions de granges existents, caldrà complir els requisits següents:
  
- Parcel·la mínima: 5.000 metres quadrats, tant en secà com en regadiu.
  
- Màxima ampliació: 35%.
  
- Altura màxima edificable: 9 metres.
  
- Nombre de plantes: 2.
  
- Reculada a façana: 5 metres.
  
- Reculada a límits i camins: 5 metres.»
  
Article 62, paràgraf 8, ordenança novena. Sòl no urbanitzable comú residual, pel que fa als usos permesos-altres, queda redactat de la manera següent:
  
«Igualment i de conformitat amb l'article 8, apartat número 2, s'admetran totes aquelles activitats que hagen de ser objecte de declaració prèvia d'interés comunitari amb els requisits i determinacions que la Llei del Sòl No Urbanitzable estableix per a cada una d'elles.
  
Entre les activitats esmentades al paràgraf anterior s'estableixen els requisits que ha de complir l'ús industrial:
  
- Parcel·la mínima: 5.000 metres quadrats.
  
- Màxima ocupació: no es limita l'ocupació, i es caldrà remetre's a la declaració d'interés comunitari.
  
- Altura màxima edificable: 14 metres.
  
- Nombre de plantes: 2.
  
- Reculada a límits i camins: 5 metres.»
  
II. Correcció d'errades de les normes urbanístiques de la Font de la Figuera, sòl no urbanitzable comú:
  
Article 59, paràgraf 3, punt 2, apartat b) (magatzems vinculats a explotació agrícola, ramadera o forestal), punt 1 (Ordenança sisena. Sòl no urbanitzable comú), queda redactat de la manera següent:
  
«1. Hauran de complir els requisits de l'article 10 de la Llei 4/1992, del Sòl No Urbanitzable, encara que amb un informe favorable de l'òrgan competent de la Generalitat competent en matèria d'agricultura, fonamentat en necessitats de l'activitat agrària, podrà eximir-se, en casos determinats, del compliment de les limitacions urbanístiques reglamentàries establides amb caràcter general.»
  
Article 60, paràgraf 1 (Ordenança setena. Sòl no urbanitzable comú d'ús agrícola intensiu), queda redactat de la manera següent:
  
«Es comprén en aquest article els terrenys qualificats com a sòl no urbanitzable agrícola en la categoria d'intensiu que es regirà de forma específica per allò que s'estableix en aquesta ordenança i de forma supletòria per allò que es regula per al sòl no urbanitzable comú (article 59).»
  
Article 61, paràgraf 1 (Ordenança vuitena. Sòl no urbanitzable comú d'ús agrícola extensiu), queda redactat de la manera següent:
  
«Es comprén en aquest article els terrenys qualificats com a sòl no urbanitzable agrícola en la categoria d'extensiu que es regirà de forma específica pel que s'estableix en aquesta ordenança i de forma supletòria per allò regulat per al sòl no urbanitzable comú (article 59).»
  
Article 62, paràgraf 1 (Ordenança novena. Sòl no urbanitzable comú residual), queda redactat de la manera següent:
  
«Es comprén en aquest article els terrenys qualificats com a sòl no urbanitzable residual que es regirà de forma específica per allò que s'estableix en aquesta ordenança i de forma supletòria per allò regulat per al sòl no urbanitzable comú (article 59).»
  
Article 62, paràgraf 2 (Ordenança novena. Sòl no urbanitzable comú residual), queda redactat de la manera següent:
  
«Explotacions ramaderes. De conformitat amb l'article 8, apartat c), de la Llei del Sòl No Urbanitzable de la Comunitat Valenciana, es permeten les instal·lacions necessàries per a les explotacions agrícoles, ramaderes, forestals o cinegètiques, de la conformitat amb les determinacions que s'especifiquen en l'article 12 de la Llei 4/1992, del Sòl No Urbanitzable.»
  
Cosa que es fa pública de conformitat amb l'article 38 de la Llei Reguladora de l'Activitat Urbanística, Llei 6/1994, de 15 de novembre, sobre informació pública, a l'efecte que durant el termini d'un mes, els interessats puguen presentar les reclamacions que consideren oportunes.
  
Una vegada acabat el període d'exposició pública sense que s'hagen presentat reclamacions, aquestes modificacions i correccions romandran aprovades provisionalment, i es remetran, una vegada completat l'expedient, a la Comissió Territorial d'Urbanisme per a l'aprovació definitiva.